กันยรินทร์ นิธินพรัศม์

กันยรินทร์ นิธินพรัศม์  เป็นนักแสดงหญิงชาวไทย เป็นที่รู้จักจากภาพยนตร์เรื่อง ตีสาม 3D และดีเจคลื่น PYNK 98 FM

ประวัติ

ชีวิตส่วนตัว 
กันยรินทร์ นิธินพรัศม์ หรือชื่อเกิด ญาดานุช โรจจวัฒน์  เกิดเมื่อวันเสาร์ที่ 22 เดือนตุลาคม พ.ศ. 2531 ราศีตุลย์ เกิดที่จังหวัดกรุงเทพมหานคร ประเทศไทย กันยรินทร์ เคยศึกษาระดับมัธยมศึกษาที่โรงเรียนพระหฤทัยคอนแวนต์ สำเร็จระดับปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ สุชาร์ มานะยิ่ง, เจสสิกา ภาสะพันธุ์, ชิดจันทร์ ห่ง) และสำเร็จศึกษาระดับปริญญาโทจากคณะวารสารศาสตร์และสื่อสารมวลชน มหาวิทยาลัยธรรมศาสตร์

งานบันเทิง 
กันยรินทร์ เข้าวงการจากละครเรื่อง กลิ้งไว้ก่อน พ่อสอนไว้ (2548) รับบท เกี๊ยวซ่า และรับบท ลูกตาล พิมพ์ลักษณ์ วาสินนท์ จากละครเรื่องเซน...สื่อรักสื่อวิญญาณ ตอนเด็กหลังห้อง (2552) จากนั้นได้ห่างหายจากการเป็นนักแสดงและกลับมาเป็นพิธีกรรายการทางวิทยุ(ดีเจ) กับคลื่น PYNK 98 FM พร้อมกับแสดงโฆษณาให้กับธนาคารกรุงเทพ ในชุด ทุกความสุข...ยิ่งใหญ่เสมอ และงานแสดงภาพยนตร์ ในเรื่องตีสาม 3D (2555) รับบทเป็น งิ้ง

ผลงาน

ละคร  
 อลหม่านบ้านก๊วนโสด (2545)
 กลิ้งไว้ก่อนพ่อสอนไว้ รุ่น 1 รับบท เกี๊ยวซ่า (2545)
 คมรักคมเสน่หา (2549)
 น้องเหมียวเขี้ยวเพชร (2550)
 คลื่นใสวัยปิ๊งค์ (2553)
 เซน...สื่อรักสื่อวิญญาณ ตอน เด็กหลังห้อง รับบท ลูกตาล พิมพ์ลักษณ์ วาสินนท์ (รับเชิญ) (2552)
 จุดนัดภพ ตอน อยากสวย รับบท แพรว (รับเชิญ) (2556)

ภาพยนตร์ 
 ตีสาม 3DตอนO.T รับบทเป็น งิ้ง (2555)
 OT-Phee-Overtime O.T ผี OVERTIME รับบทเป็น ผีงิ้ง (2556)

มิวสิกวีดีโอ 
 เพลงทุกทุกวัน ศิลปิน Desktop Error
 เพลง ปิ๊งค์ ปิ๊งค์ ศิลปิน รวมดีเจ

โฆษณา 
 ธนาคารกรุงเทพ (ชุดทุกความสุข...ยิ่งใหญ่เสมอ) (2554)

พิธีกร 
 รายการคลื่นวิทยุ Pynk 98 FM (ออกอากาศ ทุกวันจันทร์ - ศุกร์ เวลา 08.00 - 10.00 น.) 
 รายการทีวีช่อง Maxxi Tv รายการ Men's trend (ออกอากาศ ทุกวันจันทร์ เวลา 22.05-22.35 น.)

อ้างอิง 

นักแสดงชาวไทย
นางแบบไทย
บุคคลจากโรงเรียนพระหฤทัยคอนแวนต์
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์